מחשב חדש מבית מיקרוסופט, ה-Microsoft Surface, הנו מחשב בצורת שולחן-קפה, המופעל על ידי מגע, ומתקשר עם התקנים המונחים עליו ללא צורך בחיבור.
מיקרוסופט מתכוונת להשיק מחשב בצורת שולחן-קפה, ה-Microsoft Surface. המחשב החדש יכלול מסך מגע 30 אינץ', אשר יאפשר למשתמש בודד או למספר משתמשים לגעת במסך ולהפעילו בכמה נקודות בו זמנית, ללא צורך במקלדת ועכבר. המחשב החדש יידע גם "לתקשר" עם התקנים שונים אשר יונחו עליו, כמו למשל טלפונים סלולאריים, ללא צורך בחיבור. כך נוכל להוריד רינגטונים או לערוך תמונות המופיעות במצלמה דיגיטאלית.
על אף ההתלהבות שהמחשב החדש מעורר, הרי שלפחות בהתחלה מתכוונת מיקרוסופט לשווק את המחשב בעיקר לארגונים. החל מנובמבר ניתן יהיה לראות את ה-Microsoft Surface בבתי מלון, מסעדות, בתי קאזינו ועוד.
זאת, במיקרוסופט מתכוונים להוריד את המחירים תוך שלוש-חמש שנים, כמו גם לשנות את מראה המחשב ולהתאימו ללקוח. המטרה של מיקרוסופט היא להביא את רעיון ה-Microsoft Surface גם לטלפונים סלולאריים, מחשבי-מחברת וכו'.
ה-Microsoft Surface הוא חלק מחזונו של ביל גייטס, אשר טען במשך שנים כי מסכי-מגע הם טכנולוגיית העתיד. כעת, המטרה היא להפוך את השימוש ב-Microsoft Surface לקלה ואינטואיטיבית עבור המשתמש. במקרה זה, לא נראה שיהיו בעיות, מאחר וה-Microsoft Surface לא דורש מהמשתמש לדעת דבר, ופשוט "מחקה" התנהגות רגילה ויומיומית; מה פשוט יותר מלחזור הביתה ולהניח את הטלפון הסלולארי על השולחן?